ब्रिटेन के नए प्रिंस का नाम होगा जॉर्ज एलेक्जेंडर लुइस  
राजमहल द्वारा जारी किए गए एक बयान में कहा गया, ''ड्यूक और डचेज ऑफ कैम्ब्रिज इसका ऐलान करके बहुत खुश हैं कि उन्होंने अपने बेटे का नाम जॉर्ज एलेक्जेंडर लुइस रखा है... यह बच्चा हिज़ रॉयल हाईनेस प्रिंस जॉर्ज ऑफ कैम्ब्रिज के नाम से जाना जाएगा।''
यह भी ख़बर है कि नए राजकुमार के आगमन की खुशी में ब्रिटेन की शाही टकसाल 2,013 नवजात बच्चों को चांदी के 'लकी' सिक्के देगी, क्योंकि ये बच्चे उसी दिन जन्मे हैं, जिस दिन प्रिंस जॉर्ज एलेक्जेंडर लुइस ऑफ कैम्ब्रिज का जन्म हुआ। शाही टकसाल के यादगार सिक्का विभाग के निदेशक शेन बिसेट ने कहा कि नवजात बच्चों के अभिभावकों को एक विशेष फेसबुक पेज के जरिये 60 दिन के भीतर इसके लिए आवेदन करना होगा।